१५ जवानहरूलाई लक्षित गरेर लेखिएको लेखमा उनीहरूले नै भोग्ने गरेको विषयवस्तुलाई समेटिएको हुन्छ। तर उनीहरूले मात्र होइन, हामी सबैले नै आफ्नो विश्वासको साक्षी दिनुपर्छ, भावनालाई काबुमा राख्नुपर्छ, साथीहरूले नराम्रो काम गर्ने दबाब दिंदा इन्कार गर्नुपर्छ अनि खराब सङ्‌गत तथा मनोरञ्जनबाट अलग्गै बस्नुपर्छ। जवानहरूको लागि तयार पारिएको लेखमा यी अनि अन्य यस्तै विषयमा सल्लाह-सुझाव दिइएको हुन्छ। के त्यसो भए वयस्क ख्रीष्टियनले जवानहरूको लागि तयार पारिएको प्रकाशन पढेर काम छैन भन्ने निष्कर्ष निकाल्नुहुन्छ त? अहँ, पटक्कै हुँदैन। हुन त त्यस्ता प्रकाशनहरू जवानहरूको मन छुने तरिकामा लेखिएको होला तर त्यसमा भएका जानकारीहरू कहिल्यै पुरानो नहुने धर्मशास्त्रीय सिद्धान्तहरूमा आधारित हुन्छ अनि यस्ता आध्यात्मिक प्रबन्धहरूबाट हामी सबैले नै लाभ उठाउन सक्छौं।
